שמחה שטטנר

הרב שמחה שטטנר הוא נשיא מוסדות נחלת ישראל במגדל העמק - ישיבה תיכונית ואולפנה, ומשמש כראש הישיבה הגבוהה. מכהן גם כנשיא ישיבת חומש. מחבר סדרת הספרים 'שמחת תורה' - בירורי סוגיות בתלמוד הירושלמי, ופנימיות ההלכה. בעבר כיהן כראש ישיבת 'אורות הנגב' בבית הגדי, וכרב המושב תקומה ומגיד שיעורים בישיבת אפיקי דעת בשדרות.

==ביוגרפיה==
נולד וגדל בחיפה לאביו אברהם שעבד כרואה חשבון ולאמו פערל לבית שנרך שהייתה מורה, שניהם ניצולי שואה שבאו מחסידות ויזניץ בעיר שוץ. סבא רבא שלו היה הרב גרשון שטטנר, תלמידו של הרב פייבל הלוי שרייאר מבראדטשין (מחבר ספר "גידולי הקדש"), ושל האדמו"ר מחסידות שאץ ויז'ניץ הרב משה הגר, דיין ומו"צ בעיר שאץ ולפני זה בערים זאבלטוב, טשאדין, דאווידעני. סבתא רבה שלו זיסל שטטנר היא דור שישי לבעל שם טוב.

למד למעלה מעשור בישיבת מרכז הרב אצל רבו הרב אברהם שפירא.

כיהן מספר שנים כרב המושב תקומה. לאחר מכן כיהן למעלה מעשור כראש ישיבת אורות הנגב בבית הגדי. בעבר כיהן תקופה קצרה כראש ישיבה שהוקמה במיתר.

כיום משמש כנשיא מוסדות נחלת ישראל במגדל העמק הכוללים ישיבה גבוהה, ישיבה תיכונית, ואולפנה, ומעביר שיעורים באופן קבוע במקום, בפרט בישיבה הגבוהה שם הוא משמש כראש הישיבה וכר"מ לשיעורים הגבוהים. כמו כן, משמש שנים רבות כר"מ אמונה בישיבת אפיקי דעת בשדרות. כמו כן מנהל ביישוב מיתר את 'זהות' איגוד המרכזים לזהות יהודית.

התמנה על ידי האדמו"ר מסרט ויזניץ הרב אליעזר הגר לכהן כחבר הנהלת מוסדות סערט ויז'ניץ. חבר הנהלה בעמותת החסד מאיר פנים. משמש גם כבעלים של חברת צמצם.

כתב מאמרים הלכתיים בעיקר בנושאי מצוות התלויות בארץ בירחונים תורנים: אהל משה (שאץ ויז'ניץ), תחומין, אפיקי דעה, התורה והארץ, הודאת הארץ, ביכורי הארץ, נטיעות הארץ, זך ונקי (ועד רבני זק"א) ועוד. חלק מהמאמרים עוסקים בהפרשת תרומות ומעשרות ממשקין, הבאת ביכורים מעבר הירדן, ביעור מעשרות ווידוי מעשרות.

בהשקפתו הוא משלב בין תפיסה ציונית דתית לרוח חסידית, כאשר אחד הביטויים לתפיסתו החסידית היא עריכת התוועדויות.

נשוי ומתגורר במיתר. משמש כיו"ר חברה קדישא במקום וראש המחלקה לתרבות תורנית במועצה המקומית. בנו הרב אורי שטטנר הוא ראש הישיבה התיכונית ביישוב חרשה.

==ספריו==
סדרת הספרים 'שמחת תורה' - בירורי סוגיות בתלמוד הירושלמי. הספר זכה להסכמותיהם של הרב אליעזר הגר האדמו"ר מסרט ויזניץ, הרב שלמה פישר ראש ישיבת איתרי והרב אברהם שפירא - ראש ישיבת מרכז הרב והרב הראשי לישראל.
* שמחת תורה - ברכות, פאה, דמאי. 316 עמ'.
* שמחת תורה - שביעית, מעשרות, חלה, ערלה, ביכורים.365 עמ'.
* שמחת תורה - כלאים, תרומות, מעשר שני.336 עמ'.
* שמחת תורה - פנימיות ההלכה: ביאורים בשו"ע ע"פ מחשבה וחסידות. 2 חלקים. חלק א. [https://www.hebrewbooks.org/59299 או"ח סימן א-רמא]. תשס"ז. 540 עמ'. חלק ב. [https://www.hebrewbooks.org/60450 או"ח סימן רמב-תכח]. תשע"ז. 703 עמ'. חלק ג' - חוברת הלכות ליל הסדר תשפ"ג.
* שמחת תורה - דרשות על התורה ע"פ סדר הפרשיות. 2 חלקים. חלק א. בראשית - שמות. חלק ב. ויקרא-במדבר-דברים, ענייני ראש השנה. 740 עמ'. תשנ"ט.
* שמחת תורה - ביאור למשנת "בן חמש שנים למקרא" ().

==קישורים חיצוניים==
* 
* [http://shotzer.com/zope/home/en/1/personal_he/910/ ביוגרפיה על הרב שמחה שטטנר].
* [http://merhav.nli.org.il/primo_library/libweb/action/search.do?fn=search&ct=search&initialSearch=true&mode=Basic&tab=default_tab&indx=1&dum=true&srt=rank&vid=NLI&frbg=&vl%28freeText0%29=שמחה+שטטנר&scp.scps=scope%3A(NNL%29 ספריו באתר הספרייה הלאומית]
* הרב שמחה שטטנר [https://www.yeshiva.org.il/rabbi/267 באתר ישיבה]
===כתביו===
* 
* 
* 
* [http://www.yeshiva.org.il/midrash/?orderby=278 מאמריו באתר ישיבה]
* [http://www.zomet.org.il/?pg=miftuah_auth_sng&CategoryID=170&auid=397 מאמרו בתחומין]
* 
* 
* [https://www.inn.co.il/tags/הרב_שמחה_שטטנר/ כל הכתבות על הרב שמחה שטטנר], באתר ערוץ 7
* 

==הערות שוליים==

קטגוריה:בוגרי ישיבת מרכז הרב
קטגוריה:רבני מושבים
קטגוריה:רבני הציונות הדתית בישראל
קטגוריה:תלמידי הרב אברהם אלקנה שפירא
קטגוריה:מיתר: אישים
קטגוריה:תקומה: אישים
קטגוריה:חסידי סרט ויז'ניץ
קטגוריה:מחברי ספרות תורנית
קטגוריה:פרשני התלמוד הירושלמי
קטגוריה:ישראלים שנולדו במאה ה-20